ที่ มท ๐๘๑๖.๒/ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

กุมภาพันธ์ ๒๕๖๒

เรื่อง ขอความร่วมมือในการดำเนินการตรวจสอบความซ้ำซ้อนของข้อมูลนักเรียนรายบุคคล ประจำปีการศึกษา ๒๕๖๒ ของสำนักงานศึกษาธิการจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย หนังสือสำนักงานปลัดกระทรวงศึกษาธิการ ด่วนที่สุด ที่ ศธ ๐๒๐๒.๕/ ๒๖๑๓

ลงวันที่ ๘ กุมภาพันธ์ ๒๕๖๒ จำนวน ๑ ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงศึกษาธิการ ว่าได้ดำเนินการตามแผนปฏิบัติการด้านข้อมูลสารสนเทศ ประจำปีการศึกษา ๒๕๖๑ ภาคเรียนที่ ๒ โดยประมวลผลข้อมูลรายบุคคล เมื่อวันที่ ๔ กุมภาพันธ์ ๒๕๖๒ จากระบบฐานข้อมูลกลางของกระทรวงศึกษาธิการ โดยตรวจสอบความถูกต้องและความซ้ำซ้อนของข้อมูลจากรหัสประจำตัวประชาชน ๑๓ หลัก จากการประมวลผลข้อมูล พบว่า ข้อมูลที่หน่วยงานจัดส่งมีรายชื่อของนักเรียนรายเดียวกัน ซ้ำซ้อน ในหลายสถานศึกษาและหลายจังหวัด และได้มอบหมายให้สำนักงานศึกษาธิการจังหวัดดำเนินการตรวจสอบ การมีตัวตนของนักเรียนที่มีรหัสประจำตัวซ้ำซ้อนในสถานศึกษา ระหว่างวันที่ ๑๑ กุมภาพันธ์ ๒๕๖๒ ถึงวันที่ ๕ มีนาคม ๒๕๖๒

กรมส่งเสริมการปกครองท้องถิ่น จึงขอความร่วมมือจังหวัด แจ้งองค์กรปกครองส่วนท้องถิ่น ที่มีสถานศึกษาในสังกัด (โรงเรียนและศูนย์พัฒนาเด็กเล็ก) อำนวยความสะดวกแก่สำนักงานศึกษาธิการจังหวัด ในการตรวจสอบความซ้ำซ้อนของข้อมูลนักเรียนรายบุคคล ประจำปีการศึกษา ๒๕๖๑ ภาคเรียนที่ ๒ ระหว่างวันที่ ๑๑ กุมภาพันธ์ ๒๕๖๒ ถึงวันที่ ๕ มีนาคม ๒๕๖๒ ในช่วงระยะเวลาดังกล่าวด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๒๑ - ๓ ต่อ ๓๐๒

โทรสาร ๐ ๒๒๔๑ ๙๐๒๑ - ๓ ต่อ ๓๑๘

ผู้ประสานงาน นายสุรชัย ขำมาลัย ๐๘๑ ๔๒๗ ๔๗๐๒